Document ID: 31999D0392

31999D0392
L 148/44
SLUŽBENI LIST EUROPSKE UNIJE
31.05.1999.
ODLUKA KOMISIJE
od 31. svibnja 1999.
o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja ZA 1296 (mezotriona), jodosulfuron-metil-natrija (AEF 115008), siltiofama (MON 65500) i Gliocladium catenulatum u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
(priopćeno pod brojem dokumenta C(1999) 1400)
(Tekst značajan za EGP)
(1999/392/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/414/EEZ (1) od 15. srpnja 1991. o stavljanju sredstava za zaštitu bilja na tržište, kako je zadnje izmijenjena Direktivom Komisije 1999/1/EZ (2), a posebno njezin članak 6. stavak 3.,
(1)
budući da Direktiva 91/414/EEZ (dalje u tekstu „Direktiva”) predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici;
(2)
budući da su podnositelji zahtjeva dostavili nadležnim tijelima država članica dokumentaciju za četiri aktivne tvari s ciljem uvrštenja aktivnih tvari u Prilog I. Direktivi;
(3)
budući da je 23. travnja 1998. Zeneca Agrochemicals dostavio nadležnim tijelima Ujedinjene Kraljevine dokumentaciju za aktivnu tvar ZA 1296 (mezotrion);
(4)
budući da je 14. prosinca 1998. Hoechst Schering Agrevo GmbH dostavio njemačkim nadležnim tijelima dokumentaciju za aktivnu tvar jodosulfuron-metil-natrij (AEF 115008);
(5)
budući da je 14. prosinca 1998. Monsanto Crop Protection dostavio irskim nadležnim tijelima dokumentaciju za aktivnu tvar siltiofam (MON 65500);
(6)
budući da je 19. svibnja 1998. Kemira Agro Oy dostavio finskim nadležnim tijelima dokumentaciju za aktivnu tvar Gliocladium catenulatum;
(7)
budući da su navedena nadležna tijela obavijestila Komisiju o rezultatima prvog razmatranja cjelovitosti dokumentacije u vezi s podacima i informacijama predviđenim Prilogom II., i za barem jedno sredstvo za zaštitu bilja koje sadrži aktivnu tvar, Prilogom III. Direktivi; budući da je stoga u skladu s odredbama članka 6. stavka 2., podnositelj zahtjeva dostavio dokumentaciju Komisiji i ostalim državama članicama;
(8)
budući da je dokumentacija za ZA 1296 (mezotrion), jodosulfuron-metil-natrij (AEF 115008), siltiofam (MON 65500) i Gliocladium catenulatum upućena Stalnom odboru za biljno zdravstvo 11. veljače 1999.;
(9)
budući da se u članku 6. stavku 3. Direktive traži potvrda na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi;
(10)
budući da je takva potvrda potrebna kako bi se nastavilo detaljno razmatranje dokumentacije kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete iz članka 8. stavka 1. Direktive, a posebno uvjete za izvršenje detaljne procjene aktivnih tvari i sredstava za zaštitu bilja u vezi sa zahtjevima Direktive;
(11)
budući da takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
(12)
budući da je između država članica i Komisije dogovoreno da će Ujedinjena Kraljevina nastaviti detaljno razmatranje dokumentacije za ZA 1296 (mezotrion), da će Njemačka nastaviti detaljno razmatranje dokumentacije za jodosulfuron-metil-natrij (AEF 115008), da će Irska nastaviti detaljno razmatranje dokumentacije za siltiofam (MON 65500) te da će Finska nastaviti detaljno razmatranje dokumentacije za Gliocladium catenulatum;
(13)
budući da će Ujedinjena Kraljevina, Njemačka, Irska i Finska obavijestiti o zaključcima svojih razmatranja te će uz njih Komisiji dostaviti sve preporuke za uvrštenje ili neuvrštenje kao i sve uvjete koji se na to odnose što je prije moguće, a najkasnije u razdoblju od jedne godine; budući da će se po primitku tog izvješća detaljno razmatranje nastaviti ekspertizom svih država članica u okviru Stalnog odbora za biljno zdravstvo;
(14)
budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
DONIJELA JE OVU ODLUKU:
Članak 1.
Sljedeća dokumentacija u načelu udovoljava zahtjevima za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktive, uzimajući u obzir predložene uporabe:
1.
Dokumentacija koju je dostavio Zeneca Agrochemicals Komisiji i državama članicama s ciljem uvrštenja ZA 1296 (mezotriona) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 11. veljače 1999.
2.
Dokumentacija koju je dostavio Hoechst Schering Agrevo GmbH Komisiji i državama članicama s ciljem uvrštenja jodosulfuron-metil-natrija (AEF 115008) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 11. veljače 1999.
3.
Dokumentacija koju je dostavio Monsanto Crop Protection Komisiji i državama članicama s ciljem uvrštenja siltiofama (MON 65500) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 11. veljače 1999.
4.
Dokumentacija koju je dostavio Kemira Agro Oy Komisiji i državama članicama s ciljem uvrštenja Gliocladium catenulatum kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 11. veljače 1999.
Članak 2.
Ova je Odluka upućena državama članicama.
Sastavljeno u Bruxellesu 31. svibnja 1999.

Labels: 20
3
6